《次韵孙居易送行》
宋代·王炎

着鞭欲为功名起，椎钝不堪加砺砥。
感君雅意重金玉，饯我新诗粲桃李。
我于吏事非清通，向来妄意图民功。
本无仁心致三异，岂有遗爱留一同。
鬓毛斑白眼昏黑，身外荣枯从造物。
耻携奏牍到公车，千虑县知无一得。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。